《怡园主人消寒会予自上海归赋此》
清代·曹家达

岁晚意不适，驱车归家园。穷巷多白草，寒门无高轩。

道逢心所欢，得意相忘言。邀我旧游地，劝我彭泽尊。

顾念早春节，气候殊凉温。三淩杀野荠，霜落寒蓬根。

耿耿怀旧情，况复时既昏。芳草随年尽，何处求王孙。

作者简介：曹家达，字颖甫、尹甫，号鹏南，别号拙巢老人。江苏江阴人。光绪二十一年(1895年)中孝廉（举人）,后入南菁书院，研究经书及诗文。废科举后，他深入研读《伤寒论》、《金匮要略》,二年后取得应手而愈的疗效。以此益信经方之验。